**רות יערי קורות חיים 15/2/17**

רותי נולדה ברובע שרלוטנבורג אשר בברלין ביוני 1923.הוריה שהיו ציונים עלו לישראל וגרו בה, אךלקראת לידתה של רותהחליטו לשוב לברלין ושם היא נולדה. למרבה הצער, נפטרה אמה זמן קצר לאחר הלידה. היא עברה לבית סבתה שם טופלה ע"י דודתה. המשפחה הייתה גדולה ומלוכדת והיא חוותה ילדות מאושרת. הקשר עם אביה היה רופף.

עם עלית הנאצים לשלטון, עברה רותי לבית ספר ציוני שרמת הלימודים בו הייתה גבוהה מאד. שם גם למדה עברית. היא השתייכה לתנועת נוער ציונית ועלתה לישראל במסגרת עליית הנוער ב1938 והגרעין אליו השתייכה, נשלח לקבוץ בית זרע. סבתה נפטרה אחרי עלייתה של רותי ארצה ודודתה נשלחה למחנה השמדה בריגה. הגרעין נשלח להקים את קבוץ אל גביש שליד רעננה שם הכירה את בעלה לעתיד, חיים ז"ל. לאחר מספר שנים, עלפי דין התנועה, עוברים כל חבריו לכפר מנחם. רותי וחיים מתחתנים ולזוג נולדות 2 בנות, נועה ויעל. מאוחר יותר יגיעו גם הנכדים דניאל ורוני וגם הנין, יונתן בנו של דניאל.

בקבוץ עבדה בחינוך ולאחר מכן , בתחילת שנו ה-50 בחרה בהוראת אמנות כיעודה בחיים. רותי יצאה ללימודי הוראת אמנות ומלאכה וכמנהג הימים ההם המשיכה בעבודתה בקבוץ. שנים רבות לימדה אמנות ומלאכה במוסד כפר מנחם שהפך עם השנים לבית הספר צפית. היא העמידה דורות רבים של תלמידים שהעריכו מאד את עבודתה. בשנת שבתון המשיכה רותי בלימודי אמנות בבצלאל שם גם זכתה בפרס עיצוב המוצר.

בגיל מבוגר, לקראת פרישתה, החלה בלימודי אמנות לתואר ראשון באוניברסיטה העברית בירושלים.

רותי פרש מעבודתה בגיל 72 ובגיל 76 סיימה גם את לימודי התואר השני.

בשלב זה עבדה מספר שנים כמתנדבת בבית החולים קפלן במחלקתטיפול נמרץ.

את שנותיה האחרונות העבירה רותי בביתה והיוותה עוגן למשפחה כולה. בשנים אלה זכתה גם לטיפולה המסור והאוהב של סימי אשר הייתה כבת המשפחה.

הקבוץ כולו משתתף באבלן של נועה , יעל והמשפחה כולה. יהי זכרה ברוך.

אמנון